cyanic-selkie/wikianc huggingface dataset:
มหาภารตะ (ภาพยนตร์ พ.ศ. 2556)
เนื้อเรื่อง
มหาภารตะ กล่าวถึงสงครามระหว่าง ตระกูลปาณฑพ ซึ่งประกอบไปด้วยพี่น้อง 5 คน พร้อมด้วยพระนางเทราปตี ชายาของพี่น้องทั้งห้า และตระกูลเการพ ซึ่งมีพี่น้องร้อยคน สงครามครั้งยิ่งใหญ่นี้เกิดขึ้นจากความละโมบของกษัตริย์ตระกูลเการพ ที่คิดจะยึดครองดินแดนไว้แต่เพียงฝ่ายเดียว จึงออกอุบายหลอก ยุธิษฐิระ พี่ใหญ่แห่งตระกูลปาณฑพ ผู้ซึ่งหลงใหลในการพนัน ด้วยเกมทอยลูกเต๋าจนเสียพนันทรัพย์สมบัติและดินแดนทั้งหมดที่มีอยู่ รวมถึงการถูกเนรเทศให้ไปอาศัยอยู่ในป่าห่างไกลจากบ้านเกิดเมืองนอนเป็นเวลา 30 ปี โดยตระกูลเการพสัญญาว่าจะคืนดินแดนให้เมื่อครบกำหนด แต่เมื่อถึงเวลา 13 ปีทางตระกูลเการพกลับผิดสัญญา จึงทำให้เกิดสงครามครั้งยิ่งใหญ่ระหว่างฝ่ายธรรมะกับฝ่ายอธรรม และเมื่อสงครามสิ้นสุดลง เส้นแบ่งระหว่างความดีกับความชั่วกลับเลือนหายไป คนดีก็ไม่ได้ดีไปหมดทุกอย่าง ส่วนคนชั่วก็ไม่ได้ชั่วไปหมดทุกอย่าง เป็นเพราะเหตุใดจึงเป็นเช่นนั้น? พบกับคำตอบได้ในละครเรื่อง มหาภารตะ
แมกนีเซียมซัลเฟต
แมกนีเซียมซัลเฟต (อังกฤษ: magnesium sulfate) เป็นสารประกอบเคมีของแมกนีเซียม มีสูตรเคมีคือ MgSO4 มักอยู่ในรูปของเฮปต้า ไฮเดรต เริ่มแรกโดยการเคี่ยวน้ำแร่ (mineral water) จนงวดและแห้งที่เมืองยิปซัม (Epsom) ประเทศอังกฤษ และต่อมาภายหลังเตรียมได้จากน้ำทะเลและพบในแร่หลายชนิด เช่น ซิลิซีอัสไฮเดรตออฟแมกนีเซียม  (siliceous hydrate of magnesia)
แมกนีเซียมซัลเฟตในรูปมีน้ำ 7 โมเลกุลเรียกดีเกลือฝรั่งได้มาจากการทำนาเกลือโดยจะตกผลึกปนมากับดีเกลือไทย ในตำรับยาโบราณใช้เป็นยาถ่าย ยาขับน้ำดี และใช้แก้พิษตะกั่ว
การแพทย์
แมกนีเซียมซัลเฟตใช้ทั้งภายนอกและภายใน การใช้งานภายนอกหลักคือการใช้เป็นเกลืออาบน้ำ โดยเฉพาะการแช่เท้าเพื่อบรรเทาอาการเจ็บเท้า มีการกล่าวอ้างว่าการอาบน้ำดังกล่าวช่วยบรรเทาและเร่งการฟื้นตัวจากอาการปวดกล้ามเนื้อ ความรุนแรง หรือการบาดเจ็บ ผลกระทบด้านสุขภาพที่อาจเกิดขึ้นจากแมกนีเซียมซัลเฟตนั้นสะท้อนให้เห็นในการศึกษาทางการแพทย์เกี่ยวกับผลกระทบของแมกนีเซียมต่อภาวะซึมเศร้าที่ดื้อยา และเป็นยาแก้ปวดสำหรับไมเกรนและอาการปวดเรื้อรัง แมกนีเซียมซัลเฟตได้รับการศึกษาในการรักษาโรคหืด ภาวะครรภ์เป็นพิษระยะก่อนชัก และภาวะครรภ์เป็นพิษระยะชัก แมกนีเซียมซัลเฟตเป็นส่วนประกอบปกติของสารละลายเกลือเข้มข้นที่ใช้ในถังแยกเพื่อเพิ่มความถ่วงจำเพาะเป็นประมาณ 1.25–1.26 ความหนาแน่นสูงนี้ช่วยให้บุคคลลอยตัวได้อย่างง่ายดายบนผิวน้ำในถังปิด ขจัดความรู้สึกจากภายนอกให้ได้มากที่สุด ในสหราชอาณาจักร ยาที่ประกอบด้วยแมกนีเซียมซัลเฟตและฟีนอลที่เรียกว่า "ยาพอกดึง" (drawing paste) มีประโยชน์สำหรับฝีเล็กๆ หรือการติดเชื้อเฉพาะที่ และการกำจัดเสี้ยน
การใช้งานภายใน แมกนีเซียมซัลเฟตอาจให้โดยทางปาก ทางเดินหายใจ หรือทางหลอดเลือดดำ เพื่อการบำบัดทดแทนสำหรับการขาดแมกนีเซียม การรักษาภาวะหัวใจเต้นผิดจังหวะเฉียบพลันและรุนแรง เป็นยาขยายหลอดลมในการรักษาโรคหืด การป้องกันภาวะครรภ์เป็นพิษ สารโทโคไลติค และเป็นยากันชัก
การเกษตร
แมกนีเซียมซัลเฟตใช้ในการแก้ไขดินขาดธาตุแมกนีเซียม [แมกนีเซียมเป็นธาตุที่มีความจำเป็นสำหรับโมเลกุลของคลอโรฟิลล์ (chlorophyll)] โดยส่วนใหญ่มักจะแก้ไขกับดินสำหรับปลูกต้นไม้กระถาง หรือพืชที่ต้องการแมกนีเซียมมาก เช่น มันฝรั่ง กุหลาบ และ มะเขือเทศ  ข้อได้เปรียบของแมกนีเซียมซัลเฟตต่อแมกนีเซียมชนิดอื่นที่ใช้แก้ไขดิน เช่น  โดโลไมติกไลม์ คือละลายได้ดีกว่า
การเตรียมอาหาร
แมกนีเซียมซัลเฟตใช้เป็นเกลือหมักในการผลิตเบียร์ นอกจากนี้ยังอาจใช้เป็นสารเร่งตกตะกอนในการทำเต้าหู้
หลบหน่อยแม่จะปล้น
หลบหน่อยแม่จะปล้น (Le Monde est à toi; The World Is Yours) เป็นภาพยนตร์ตลกภาษาฝรั่งเศส กำกับโดยรอแม็ง กาฟรา ออกฉายในปี ค.ศ. 2018 ได้รับเลือกเข้าฉายไดเรกเตอส์ฟอร์ตไนต์ ซึ่งเป็นส่วนหนึ่งในงานเทศกาลภาพยนตร์กาน ปี ค.ศ. 2018
ตจวิทยา
ตจวิทยา (dermatology) เป็นสาขาหนึ่งในวิชาแพทยศาสตร์ที่เกี่ยวกับผิวหนังและตจโทษ ซึ่งเป็นสาขาย่อยชพิเศษทั้งทางด้านอายุรศาสตร์และศัลยศาสตร์ ตจแพทย์ดูแลผู้ป่วยที่มีตจโทษหรือปัญหาด้านความสวยความงามเกี่ยวกับผิวหนัง เช่นผิวหนัง หนังศีรษะ เส้นผม และเล็บ
ประวัติ
โรคที่เกี่ยวกับผิวหนังนั้นได้รับการค้นพบตั้งแต่ช่วงต้นของประวัติศาสตร์ โดยบ้างได้รับการรักษา บ้างไม่ได้รับการรักษา ในปี 1801 โรงเรียนสอนแพทย์เกี่ยวกับตจวิทยาก่อตั้งขึ้นในปารีสที่โรงพยาบาล Hôpital Saint-Louis อันมีชื่อเสียง ในขณะเดียวกันก็มีการตีพิมพ์ตำราตจวิทยาเล่มแรกในช่วงเวลานั้นๆ
การฝึกหัดตจแพทย์ในประเทศไทย
ตจแพทย์ในประเทศไทยจะต้องจบแพทยศาสตร์บัณฑิตก่อน โดยใช้เวลาเรียนปกติคือ 6 ปี หลังจากนั้นจึงเข้าเรียนเพื่อเป็นแพทย์ผู้เชี่ยวชาญด้านโรคผิวหนัง ในประเทศไทยมีหลักสูตรการอบรมแพทย์ประจำบ้าน สาขาตจวิทยาที่ต้องใช้เวลาเรียน 4 ปี ซึ่งในปัจจุบันมีสถาบันฝึกอบรมในระดับนี้ 7 แห่ง ได้แก่
ในแต่ละปีจะมีแพทย์ที่จบหลักสูตรการอบรมและสอบผ่านจนได้รับ “วุฒิบัตร” แสดงความรู้ความชำนาญในการประกอบวิชาชีพเวชกรรม สาขาตจวิทยา จากแพทยสภา ประมาณ 20 คนเท่านั้น แพทย์ที่มีวุฒิบัตรฯ หรือ หนังสืออนุมัติฯ สาขาตจวิทยา นี้เท่านั้นที่จะเป็น Dermatologist หรือ แพทย์ผู้เชี่ยวชาญด้านโรคผิวหนัง หรือ ตจแพทย์ ตามระเบียบของแพทยสภา และเป็นสมาชิกสามัญของสมาคมแพทย์ผิวหนังแห่งประเทศไทย แพทย์ในกลุ่มนี้สามารถทำการตรวจรักษาโรคผิวหนังและดูแลปัญหาด้านผิวพรรณความงามได้ตามเกณฑ์มาตรฐาน
การบำบัด
ตจแพทย์ใช้วิธีรักษาตจโทษต่างๆหลากหลายวิธีโดยวิธีหลักๆมี:
วงศ์ปลาค้อ
วงศ์ปลาค้อ (อังกฤษ: Hillstream loachs, River loachs) เป็นวงศ์ปลาน้ำจืดที่มีขนาดเล็กชอบอาศัยอยู่ตามต้นน้ำลำธารทั่วไปในทวีปเอเชียและอนุทวีปยูเรเชีย ใช้ชื่อวงศ์ว่า Balitoridae (/บา-ลิ-ทอร์-อิ-ดี้/)
มีลักษณะคล้ายปลาในวงศ์ปลาหมู (Cobitidae) มีลักษณะสำคัญ คือ หัวกลม ลำตัวเรียวยาว ด้านล่างแบนราบ ปากอยู่ใต้จะงอยปาก ไม่มีฟันในลำคอ มีหนวดอย่างน้อย 3 คู่ ไม่มีเงี่ยงแข็งที่บริเวณหน้าหรือใต้ตา ครีบอกและครีบท้องแผ่ออกทั้ง 2 ข้างของลำตัว ใช้สำหรับเกาะยึดติดกับโขดหินหรือวัสดุต่าง ๆ ใต้น้ำเพื่อมิให้ตัวถูกกระแสน้ำพัดพาไหลไป เป็นปลาที่จะอาศัยอยู่บริเวณแหล่งน้ำที่เป็นต้นน้ำ คือ ลำธารบนภูเขาสูงที่ไหลมาจากน้ำตก ที่มีกระแสน้ำไหลเชี่ยว ปลาในวงศ์นี้ว่ายน้ำไม่เก่ง แต่สามารถคืบคลานต้านกระแสน้ำบนโขดหินได้เป็นอย่างดี
ในประเทศไทย พบหลายชนิด เช่น ปลาจิ้งจกสมิธ (Homaloptera smithi) และปลาจิ้งจกหัวแบน (Balitora brucei) ปลาเหล่านี้สามารถใช้เป็นดัชนีบ่งชี้คุณภาพน้ำทางกายภาพได้เป็นอย่างดี เนื่องจากส่วนใหญ่แล้วอาศัยอยู่ในแหล่งน้ำธรรมชาติที่สะอาด และกินแมลงน้ำและตะไคร่น้ำเป็นอาหาร โดยแมลงน้ำและตะไคร่น้ำจะต้องอาศัยอยู่ในแหล่งน้ำที่สะอาดเช่นกัน
ไม่ใช้เป็นปลาที่มีความสำคัญทางเศรษฐกิจในแง่ของการเป็นปลาบริโภค เพียงแต่อาจมีการบริโภคกันในท้องถิ่น และนิยมเลี้ยงเป็นปลาสวยงามหลายชนิดด้วยกัน โดยมักจะเรียกในวงการปลาสวยงามว่า "ปลาจิ้งจก" หรือ "ปลาผีเสื้อติดหิน" หรือ "ปลาซัคเกอร์ผีเสื้อ" เป็นต้น
และเดิมทีวงศ์นี้ยังแบ่งออกเป็นวงศ์ย่อยอีก 2 วงศ์ แต่ปัจจุบันได้แยกออกเป็นวงศ์ต่างหาก คือ Nemacheilidae (วงศ์ปลาค้อหิน) และ Gastromyzontidae
สมเด็จพระราชินีรามโบลามาโซอันโดรแห่งมาดากัสการ์
สมเด็จพระราชินีรามโบลามาโซอันโดรแห่งมาดากัสการ์ (Queen Rambolamasoandro of Madagascar) พระนามเดิม เจ้าหญิงราโวรามบาโต ทรงเป็นพระอัครมเหสีในสมเด็จพระเจ้าอันเดรียนนามโบอินีเมรีนาแห่งมาดากัสการ์ พระองค์เป็นพระธิดาของ ราเบซาคา กับ ราโวลอมบาโต พระองค์ทรงเป็นหนึ่งในพระชายาทั้งสิบสองพระองค์ของพระเจ้าอันเดรียนนามโบอินีเมรีนา พระองค์ทรงมีพระราชอำนาจในรัชสมัยของพระโอรสคือ สมเด็จพระเจ้าราดามาที่ 1 แห่งมาดากัสการ์ และพยายามผลักดันให้เจ้าชายราโกโตเบ พระนัดดา ซึ่งเป็นพระโอรสในพระราชธิดาองค์ใหญ่ของพระนางขึ้นครองบัลลังก์ แต่พระองค์ทรงถูกประหารโดยพระสุณิสา คือ สมเด็จพระราชินีนาถรานาวาโลนาที่ 1 แห่งมาดากัสการ์ เนื่องจากพระองค์ถูกกล่าวหาว่าเป็นกบฏต่อราชบัลลังก์ของพระนางรานาวาโลนา สถานที่ฝังพระบรมศพของพระองค์นั้นยังไม่เป็นที่ทราบแน่ชัด
อ้างอิง
17671828
นิวต์ท้องแดงจีน
นิวต์ท้องแดงจีน หรือ นิวต์ท้องแดง (Chinese fire belly newt, Oriental fire-bellied newt, Dwarf fire-bellied newt; 東方蠑螈; ) เป็นสัตว์ครึ่งบกครึ่งน้ำชนิดหนึ่ง จำพวกนิวต์ (Salamandridae)
เป็นนิวต์ขนาดเล็กมีลำตัวสีดำ ส่วนหางแบนเหมือนใบพาย มีช่วงท้องเป็นสีเหลืองมีแต้มสีส้มหรือแดง ตัวผู้มีขนาดเล็กกว่าตัวเมีย โดยตัวผู้จะมีปุ่มบริเวณโคนหาง จัดเป็นนิวต์ขนาดเล็กมีความยาวลำตัวจรดหางประมาณ 12-15 เซนติเมตร แพร่ขยายพันธุ์ด้วยการวางไข่ในน้ำ ตัวอ่อนมีพู่เหงือก
แพร่กระจายพันธุ์ในพื้นที่ชุ่มน้ำที่น้ำสะอาดและบริสุทธิ์และมีพืชน้ำขึ้นหนาแน่นในตอนใต้ของประเทศจีน อุณหภูมิประมาณ 18-24 เซนติเมตร ออกหากินในเวลากลางคืน โดยกินสัตว์น้ำและแมลงขนาดเล็ก เช่น หนอน, กุ้งฝอย, หนอนแดง, ไส้เดือนน้ำ, ลูกอ๊อด เป็นต้น
นิวต์ท้องแดงจีน มีพิษบริเวณผิวหนังที่มีพิษประเภทเตโตรโดท็อกซิน (Tetrodotoxin) อันเป็นพิษแบบเดียวกับที่มีในปลาปักเป้า แต่เป็นพิษแบบอ่อน อันเป็นลักษณะสำคัญของนิวต์ในสกุล Cynops ซึ่งไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป
เป็นนิวต์หรือซาลาแมนเดอร์อีกชนิดหนึ่ง ที่นิยมเลี้ยงกันเป็นสัตว์เลี้ยง
โอลิมปิกฤดูร้อน 1984
'''มหกรรมกีฬาโอลิมปิกฤดูร้อนครั้งที่ 23 ประจำปี ค.ศ. 1984 (พ.ศ. 2527)''' ซึ่งสหภาพโซเวียตได้คว่ำบาตรการแข่งขันในปีนี้ ไม่ส่งนักกีฬาเข้าร่วมการแข่งขัน ส่วนหนึ่งเพื่อแก้คืนที่สหรัฐอเมริกา ส่งนักกีฬาเข้าแข่งขันกีฬาโอลิมปิคครั้งก่อนที่กรุงมอสโก ในปี ค.ศ. 1980 ส่วนหนึ่งเป็นห่วงความปลอดภัยของนักกีฬาจากประเทศตน แต่บุคคลบางกลุ่มเชื่อว่าสหภาพโซเวียตเกรงว่านักกีฬาของตนจะไม่ผ่านการทดสอบสารกระตุ้น ซึ่งจะทำให้ทั่วโลกรู้ถึงที่มาแห่งชัยชนะทางการกีฬาของตน นักกีฬาที่มีชื่อเสียงจากการแข่งขันในปีนี้ได้แก่ Carl Lewis จากสหรัฐอเมริกาโดยสามารถครอง 4 เหรียญทองจากการแข่งขัน Mary lou Retton ครองเหรียญทองยิมนาสติกมากที่สุด นอกจากนั้นยังมี Greg Louanis ซึ่งเป็นนักกีฬาคนแรกที่สามารถครองเหรียญทอง 2 เหรียญทองพร้อมกันจากการแข่งขัน Springbroad และ Platform diving
การคว่ำบาตรการแข่งขัน
เมื่อปี ค.ศ. 1980 นักกีฬาอเมริกันไม่เข้าร่วมการแข่งขันกีฬาโอลิมปิกที่กรุงมอสโก สหภาพโซเวียต เนื่องจากจิมมี คาร์เตอร์ ประธานาธิบดีแห่งสหรัฐอเมริกาได้สั่งถอนนักกีฬาที่ไม่ร่วมการแข่งขัน แต่สหภาพโซเวียตก็คว่ำบาตรเช่นเดียวกัน โดยไม่เข้าร่วมการแข่งขันกีฬาโอลิมปิกปี ค.ศ. 1984 ที่ลอสแอนเจลิส รัฐแคลิฟอร์เนีย สหรัฐอเมริกา
แม่น้ำเนริส
แม่น้ำเนริส (Neris) หรือ แม่น้ำวีลียา (Ві́лія) เป็นแม่น้ำในประเทศเบลารุสและประเทศลิทัวเนีย มีความยาว 510 กม. มีต้นแม่น้ำอยู่ในประเทศเบลารุส ไหลไปทางตะวันตก โดยไหลลงแม่น้ำเนมันที่เมืองเกานัส ประเทศลิทัวเนีย
130 อิเล็กตรา
130 อิเล็กตรา (Elektra) เป็นดาวเคราะห์น้อยในแถบดาวเคราะห์น้อย
ปวดท้อง
สาเหตุทั่วไปของอาการปวดท้องมีกระเพาะอาหารและลำไส้อักเสบและกลุ่มอาการลำไส้ไวเกินต่อการกระตุ้น ในผู้ป่วยหนึ่งในสาม สาเหตุแน่ชัดไม่ชัดเจน ประมาณร้อยละ 10 มีภาวะพื้นเดิมที่รุนแรงมาก เช่น ไส้ติ่งอักเสบ การรั่วหรือแตกของท่อเลือดแดงส่วนท้องโป่งพอง ถุงยื่นอักเสบหรือการตั้งครรภ์นอกมดลูก การหาสาเหตุของอาการปวดท้องอาจยากได้ เพราะมีหลายโรคทำให้เกิดอาการนี้
การวินิจฉัยแยกโรค
สาเหตุพบบ่อยที่สุดของปวดท้อง คือ กระเพาะอาหารและลำไส้อักเสบ (13%), กลุ่มอาการลำไส้ไวเกินต่อการกระตุ้น (8%), ปัญหาทางเดินปัสสาวะ (5%), การอักเสบของกระเพาะอาหาร (5%) และอาการท้องผูก (5%) ในผู้ป่วยปประมาณ 30% ไม่สามารถระบุสาเหตุได้ ผู้ป่วยประมาณ 10% มีสาเหตุรุนแรงกว่านั้น ได้แก่ ปัญหาถุงน้ำดีหรือตับอ่อน (4%) ถุงยื่นอักเสบ (3%) ไส้ติ่งอักเสบ (2%) และมะเร็ง (1%) สำหรับผู้สูงอายุ สาเหตุร้ายแรงที่พบมากขึ้น ได้แก่ เยื่อแขวนลำไส้ขาดเลือดเฉพาะที่และท่อเลือดแดงส่วนท้องโป่งพอง
ประเทศกายอานาในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
ประเทศบาห์เรนในเอเชียนเกมส์ 2010
ประเทศบาห์เรน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศบาห์เรน ส่งนักกีฬา 82 คน เพื่อแข่งขัน 9 กีฬา ผลการแข่งขันครั้งนี้ประเทศบาห์เรนได้รับ 5 เหรียญทอง 0 เหรียญเงิน และ 4 เหรียญทองแดง รวมทั้งหมด 9 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ดิสโพรเซียม
ดิสโพรเซียม (Dysprosium) คือธาตุที่มีหมายเลขอะตอม 66 และสัญลักษณ์คือ Dy ดิสโพรเซียมเป็นธาตุโลหะเอิร์ธหายากมีลักษณะสีเงินวาวอ่อนนุ่มสามารถตัดได้ด้วยมีดมีความเสถียรในอากาศที่อุณหภูมิห้องละลายได้ดีในกรดเจือจางและเข้มข้นโดยจะปล่อยก๊าซไฮโดรเจนออกมา
สารประกอบ
สารประกอบดิสโพรเซียมมีดังนี้:
129 แอนทิโกนี
129 Antigone เป็นดาวเคราะห์น้อยในแถบดาวเคราะห์น้อย ตั้งชื่อตาม Antigone เจ้าหญิงในเทพนิยายกรีก
แม่น้ำตีเอเต
แม่น้ำตีเอเต (Rio Tietê) เป็นแม่น้ำในรัฐเซาเปาลู ประเทศบราซิล มีความยาว 804 กิโลเมตร มีต้นน้ำอยู่ในทิวเขาใกล้ชายฝั่งมหาสมุทรแอตแลนติก ไหลไปทางตะวันตกเฉียงเหนือผ่านตอนกลางของรัฐ ไหลลงแม่น้ำปารานา แม่น้ำสายนี้ไหลผ่านเมืองเซาเปาลู
เจสซี คาร์ไมเคิล
เจสซี รอยัล คาร์ไมเคิล (Jesse Royal Carmichael; เกิด 2 เมษายน ค.ศ. 1979) เป็นมือคีย์บอร์ด กีตาร์ให้จังหวะ และนักร้องเบื้องหลังของวงดนตรีป็อปร็อกอเมริกัน มารูนไฟฟ์ เขายังมีผลงานเดี่ยวในชื่อ 1863 ด้วย
คาร์ไมเคิล เกิดที่โบลเดอร์ รัฐโคโลราโด สหรัฐอเมริกา พ่อของเขาชื่อ บ็อบ คาร์ไมเคิล เป็นช่างภาพ คอยถ่ายภาพมารูนไฟฟ์ขณะทัวร์คอนเสิร์ตด้วย เจสซียังมีน้องสาวหนึ่งคนชื่อ แอนนี เริ่มเล่นกีตาร์ขณะเรียนระดับจูเนียร์ไฮ มิใช่คีย์บอร์ดอย่างที่เห็นในวง ต่อมา คาร์ไมเคิล อดัม เลวีน มิกกี แมดเดน และไรอัน ดูซิก เริ่มตั้งวงชื่อคาราส์ฟลาวเออส์ และเซ็นสัญญากับค่ายรีพรีซเรเคิดส์ ในปี ค.ศ. 1997 พวกเขาออกอัลบั้มเปิดตัว เดอะโฟร์ธเวิลด์ อัลบั้มแทบจะไม่ประสบความสำเร็จ หลังจากยุบวง คาร์ไมเคิล และเลวีนเข้าเรียนที่วิทยาลัยไฟฟ์ทาวส์คอลเลจ คาร์ไมเคิลเริ่มเล่นคีย์บอร์ดตั้งแต่ตอนนั้น แต่ในสองปีต่อมา เลวีนและคาร์ไมเคิลก็ลาออกและกลับไปที่แคลิฟอร์เนีย
ในที่สุด สมาชิกวงคาราส์ฟลาวเออส์กลับมาพบกันอีกครั้งและตั้งวงมารูนไฟฟ์ และได้มือกีตาร์เพิ่มหนึ่งคนคือ เจมส์ วาเลนไทน์
วันที่ 9 มีนาคม ค.ศ. 2012 คาร์ไมเคิลประกาศขอพักงานดนตรีโดยไม่ระบุระยะเวลาเพื่อไปศึกษาวิชา "ดนตรีและศิลปะการเยียวยา" แต่หลังจากนั้นสองปี เขากลับมาร่วมวงและบันทึกเสียงอัลบั้มที่ห้า ไฟฟ์
อ้างอิง
1990
นิวต์แปซิฟิก
นิวต์แปซิฟิก หรือ นิวต์ตะวันตก หรือ นิวต์ผิวขรุขระ (Pacific newt, Western newt, Roughskin newt ) เป็นสัตว์สะเทินน้ำสะเทินบกจำพวกซาลาแมนเดอร์สกุลหนึ่ง ในสกุล Taricha (/ทา-ริ-ชา/ )
จัดเป็นซาลาแมนเดอร์แท้ หรือนิวต์สกุลหนึ่ง เป็๋นนิวต์ที่หากินและใช้ชีวิตบนบกเป็นหลัก และจะเคลื่อนย้ายไปยังแหล่งน้ำเมื่อถึงเวลาผสมพันธุ์ การปฏิสนธิเกิดขึ้นภายในลำตัว เป็นนิวต์ที่พบกระจายพันธุ์ทั้งในพื้นที่ตะวันออกและตะวันตกของสหรัฐอเมริกา และอาจพบได้จนถึงตอนเหนือของรัฐบาฮากาลิฟอร์เนีย เม็กซิโก
จำแนกออกเป็นชนิดต่าง ๆ ได้ดังนี้
นิวต์ในสกุลนี้ ผิวหนังมีสารพิษจำพวกเตโตรโดท็อกซิน (Tetrodotoxin) เหมือนปลาปักเป้าอย่างรุนแรง โดยพิษนี้สามารถทำให้มนุษย์เป็นอัมพาตหรือเสียชีวิตได้ โดยนิวต์จะผลิตสารพิษนี้เพื่อป้องกันตัวหรือถูกคุกคาม
พอร์เชอ 918
พอร์เชอ 918 ชปึแดร์ (Porsche 918 Spyder) เป็นรถยนต์นั่งปลั๊กอินไฮบริดเปิดประทุนสมรรถนะสูง เครื่องยนตร์กลางลำท้าย ขับเคลื่อนทุกล้อ (AWD) แบบล้อหมุนเลี้ยวทุกล้อ 2 ประตู 2 ที่นั่ง ผลิตโดยบริษัท พอร์เชอ เอจี จากเยอรมนี ระหว่างปี ค.ศ. 2013-2015 918 ชปึแดร์ ใช้เครื่องยนตร์ขนาด 4.6 ลิตร V8 สามารถกำลังได้ถึง 608 แรงม้า (453 kW) พร้อมกับมอเตอร์ไฟฟ้า 2 ตัวที่ให้พลังงานเพิ่มอีก 279 แรงม้า (208 kW) รวมเป็น 887 แรงม้า (661 kW) รถสามารถทำความเร็วสูงสุดได้ถึง 340 กม./ชม. (210 ไมล์/ชม.)
918 ชปึแดร์จัดเป็นรุ่นสูงสุดและจำกัดจำนวน (918 คันตามรหัสรุ่น) ของพอร์เชอพัฒนาต่อจาก คาร์เรรา GT ที่ได้หยุดสายการผลิตไปตั้งแต่ปี ค.ศ. 2007 918 ชปึแดร์ ได้เริ่มสายการผลิตตั้งแต่เดือนกันยายนปี ค.ศ. 2013 และเริ่มส่งจำหน่ายในช่วงเดือนธันวาคม 2013 918 ชปึแดร์แต่ละคันมีราคาสูงถึง 847,000 ดอลลาร์สหรัฐ ในปี ค.ศ. 2014 รถก็จำหน่ายหมด โดยประเทศสหรัฐอเมริกาสั่งซื้อมากที่สุดถึง 297 คัน และในปี 2015 พอร์เชอก็ได้ประกาศหยุดสายการผลิตรุ่นนี้ลง
918 ชปึแดร์เปิดเผยครั้งแรกในฐานะรถคอนเซปต์ที่งานเจนีวามอเตอร์โชว์ครั้งที่ 80 ในเดือนมีนาคม ค.ศ. 2010 และจำหน่ายในอีก 3 ปีต่อมาที่งานแฟรงเฟิร์ตมอเตอร์โชว์ ทางบริษัทพอร์เชอยังได้ออกโฉมรุ่นแข่งภายใต้ชื่อ อาร์เอสอาร์ (RSR) ในงานนอร์ทอเมริกาอินเตอร์เนชันแนลออโตโชว์ ปี ค.ศ. 2011 ซึ่งเป็นการรวมเอาเทคโนโลยีไฮบริดที่ใช้ครั้งแรกในรุ่น 997 GT3 อาร์ ไฮบริด (997 GT3 R Hybrid) กับตัวถังของ 918 ชปึแดร์
918 ชปึแดร์ยังถือเป็นรถรุ่นที่ 2 ของบริษัทที่ใช้เทคโนโลยีปลั๊กอินไฮบริด โดยคันแรกที่ใช้คือรุ่นพานาเมรา เอส อี-ไฮบริด (Panamera S E-Hybrid) ปี ค.ศ. 2014
แขวงท่าข้าม
ท่าข้าม เป็นแขวงในเขตบางขุนเทียน กรุงเทพมหานคร เป็นแขวงที่มีขนาดพื้นที่ใหญ่ที่สุด สภาพพื้นที่โดยทั่วไปเป็นแหล่งเกษตรกรรม ป่าชายเลน และที่อยู่อาศัย
ที่มาของชื่อและประวัติศาสตร์
ชื่อ "ท่าข้าม" มาจากการที่อยู่ติดกับริมคลองสนามชัย ใช้เป็นท่าเรือที่ข้ามฟากไปมา ในอดีตเป็นชุมชนอาศัยของชาวมอญที่อพยพย้ายมาจากจังหวัดสมุทรสงคราม ในช่วงปลายรัชสมัยรัชกาลที่ 4
ที่ตั้งและอาณาเขต
แขวงท่าข้ามมีอาณาเขตติดต่อกับเขตการปกครองข้างเคียงดังต่อไปนี้
การคมนาคม
ถนนสายหลักในพื้นที่แขวงท่าข้าม ได้แก่ ส่วนถนนสายรองและทางลัด ได้แก่
การดับเพลิง
การดับเพลิง เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม
นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด
หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว
ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ
ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี
เจ้าหญิงเฟือง ซุง
เจ้าหญิงเฟือง ซุง แห่งเวียดนาม (Her Imperial Highness Princess Phương Dung of Vietnam) ประสูติเมื่อวันที่ 5 กุมภาพันธ์ พ.ศ. 2485 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
บดี จุณณานนท์
บดี จุณณานนท์ (30 สิงหาคม พ.ศ. 2478 —) ประธานกรรมการบริหาร บริษัท พุทธธรรมประกันภัย จำกัด (มหาชน) อดีตรัฐมนตรีว่าการกระทรวงการคลัง ในรัฐบาลของนายบรรหาร ศิลปอาชา และอดีตผู้อำนวยการสำนักงบประมาณ เป็นที่รู้จักในฐานะที่เป็นผู้อำนวยการสำนักงบประมาณที่ครองตำแหน่งอยู่นานที่สุด และยังเคยดำรงตำแหน่งเลขาธิการคณะรัฐมนตรี
ประเทศติมอร์-เลสเตในโอลิมปิกเยาวชนฤดูร้อน 2010
ประเทศติมอร์-เลสเต เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติติมอร์-เลสเตเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศติมอร์-เลสเตไม่ได้รับเหรียญรางวัล
บดี จุณณานนท์
ประวัติ
บดี จุณณานนท์ เกิดเมื่อวันที่ 30 สิงหาคม พ.ศ. 2478 เป็นบุตรของพระยาอรรถการีย์นิพนธ์ (สิทธิ จุณณานนท์) อดีตรัฐมนตรีว่าการกระทรวงยุติธรรม กับ คุณหญิงพร้อมเพรา อรรถการีย์นิพนธ์ ด้านชีวิตครอบครัวสมรสกับ ร.ท.(หญิง) รุจิราภรณ์ จุณณานนท์ (ธิดาคนโตของ พลโทอัมพร จินตกานนท์ อดีตรัฐมนตรีช่วยว่าการกระทรวงยุติธรรม และ คุณหญิงรุจี จินตกานนท์) มีบุตรธิดา รวม 3 คน
ประเทศติมอร์-เลสเตในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
บดี จุณณานนท์
การศึกษา
นายบดี จุณณานนท์ สำเร็จการศึกษาระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (รุ่นที่ 14) ซึ่งนายบดี ได้รับรางวัลศิษย์เก่าดีเด่นในปี พ.ศ. 2529 ระดับปริญญาโท สาขาบริหารธุรกิจ จาก Wayne State University
การทำงาน
นายบดี จุณณานนท์ เริ่มรับราชการในสังกัดสำนักนายกรัฐมนตรี จนได้รับตำแหน่งผู้อำนวยการสำนักงบประมาณ ในปี พ.ศ. 2526 - พ.ศ. 2535 และครั้งที่สอง ในปี พ.ศ. 2536 - พ.ศ. 2538 นอกจากนั้น ยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2537 - ปัจจุบัน
นายบดี เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับแต่งตั้งเป็นสมาชิกวุฒิสภา ในปี พ.ศ. 2539
ในวันที่ 1 มกราคม พ.ศ. 2560 เขามีชื่อปรากฏตามหนังสือพิมพ์อีกครั้ง เนื่องจาก เขาเป็นประธานกรรมการบริหาร บริษัท พุทธธรรมประกันภัย จำกัด (มหาชน) ซึ่งเป็นบริษัท รถตู้ที่มีผู้เสียชีวิตจากอุบัติเหตุ ซื้อประกันภัยรถยนต์ ซึ่งปรากฏว่าผลประกอบการเป็นที่ขาดทุนมาโดยตลอด เลยมีการคาดว่าบริษัทประกันภัยที่ เขาเป็นประธานกรรมการบริหาร จะไม่มีเงินจ่ายให้บุคคลที่บาดเจ็บและเสียชีวิตจากอุบัติเหตุ
128 เนเมซิส
128 Nemesis เป็นดาวเคราะห์น้อยในแถบดาวเคราะห์น้อย ตั้งชื่อตาม Nemesis เทพีแห่งการลงโทษในเทพนิยายกรีก
พระกุมารเยซู
พระกุมารเยซู (Child Jesus; Infant Jesus; Baby Jesus) คือพระเยซูปางกุมารในช่วงอายุตั้งแต่แรกประสูติจนถึงมีอายุได้ 12 ปี เพราะตามธรรมเนียมยิวสมัยนั้นถือว่าอายุ 13 ปี ขึ้นไปจัดเป็นวัยผู้ใหญ่
ประวัติการบูชา
คริสต์ศาสนิกชนนิกายโรมันคาทอลิกถือว่าการอุทิศตนศรัทธาต่อพระกุมารเยซูเกิดขึ้นตั้งแต่พระเยซูประสูติ โดยเชื่อว่าพระนางมารีย์พรหมจารีและนักบุญโยเซฟได้อุทิศตนเป็นคนแรก ต่อมาคนเลี้ยงแกะและโหราจารย์ทั้ง 3 ก็มานมัสการพระกุมารเยซูด้วย
ในสมัยต่อ ๆ ความศรัทธาต่อพระเยซูปางกุมารยังคงแพร่หลายอยู่อย่างต่อเนื่อง นักบุญที่อุทิศตนต่อพระกุมารเยซูมีหลายองค์ ได้แก่ นักบุญคริสโตเฟอร์ นักบุญแอนโทนีแห่งปาดัว นักบุญนีโกลาแห่งโตเลนตีโน นักบุญเตเรซาแห่งอาบีลา นักบุญเตแรซแห่งลีซีเยอ เป็นต้น คริสตจักรโรมันคาทอลิกกำหนดวันฉลองหลายวันเกี่ยวกับพระกุมารเยซู ได้แก่ วันสมโภชพระคริสตสมภพ วันฉลองครอบครัวศักดิ์สิทธิ์ วันฉลองการถวายพระกุมารในพระวิหาร และให้เดือนมกราคมทั้งเดือนเป็นช่วงเวลาแห่งการเฉลิมฉลองพระกุมารเยซู
งานศิลปะ
ศิลปะเกี่ยวกับพระกุมารเยซูเริ่มแพร่หลายมาตั้งแต่คริสต์ศตวรรษที่ 3 หรือ 4 มีทั้งแบบจิตรกรรม ประติมากรรม โดยทั่วไปมักเป็นรูปในเหตุการณ์การประสูติของพระเยซู มีพระนางมารีย์พรหมจารีและนักบุญโยเซฟร่วมอยู่ในภาพเหตุการณ์ด้วย
ราชวงศ์ญี่ปุ่น
ราชวงศ์ญี่ปุ่น (Imperial House of Japan) บ้างเรียก ราชวงศ์ยามาโตะ หรือ ราชวงศ์เบญจมาศ เป็นหนึ่งในราชวงศ์มีการสืบทอดสันตติวงศ์มาอย่างยาวนาน ตั้งแต่การขึ้นครองราชย์ของจักรพรรดิจินมุ (11 กุมภาพันธ์ 660 ปีก่อนคริสตกาลตามตำนาน) โดยเป็นราชวงศ์ที่ปกครองประเทศนานที่สุดในโลกถึง 2,683 ปี (นับถึงปี ค.ศ. 2023) และเป็นราชวงศ์ที่มีการสืบสันติวงศ์มากที่สุดในโลก จนถึงปัจจุบันรวมได้ถึง 126 รัชกาลแล้ว แต่นักประวัติศาสตร์ส่วนมากอ้างว่าจักรพรรดิ 14 พระองค์แรกเป็นจักรพรรดิในตำนาน อนึ่งเนื่องจากประวัติศาสตร์ญี่ปุ่นนั้นเริ่มทีหลังจากการมีจักรพรรดิ 14 พระองค์แรก จึงเป็นเรื่องถกเถียงกันว่า หากยังไม่ได้มีการรวมชาติใด ๆ จะมีจักรพรรดิได้เช่นไร สัญลักษณ์ประจำราชวงศ์คือ "เบญจมาศ" ( เรียกเต็มว่า คิกกะมนโช  แปลว่า "พระราชลัญจกรดอกเบญจมาศ"
ราชวงศ์ญี่ปุ่นเป็นราชวงศ์แห่งเดียวในโลกในช่วงสงครามโลกครั้งที่สองที่ถึงแม้จะพ่ายแพ้ในสงคราม แต่พระราชวงศ์ก็มิได้ถูกล้มล้าง แม้จักรพรรดิโชวะจะเป็นผู้ให้การต่อต้านการทำสงครามแต่ก็เป็นผู้คุมอำนาจสำคัญของการทำศึกต่อต้านฝ่ายสัมพันธมิตร ที่ยินยอมให้สหรัฐอเมริกาเข้าควบคุมญี่ปุ่นแทนการถูกนำตัวไปขึ้นศาลโลกในฐานะอาชญากรสงครามและล้มล้างพระราชวงศ์ญี่ปุ่น
ญี่ปุ่นเรียก "จักรพรรดิ" ว่า เท็นโน แปลว่า "พระเจ้าสวรรค์" ซึ่งเป็นคำจำกัดความของ "พระเจ้าแผ่นดินญี่ปุ่น" ราชวงศ์ญี่ปุ่นเคยได้รับการเคารพในฐานะอวตารเทพ จนกระทั่งปี ค.ศ. 1946 จักรพรรดิโชวะมีพระบรมราชโองการว่า ทรงเป็นคนธรรมดา และประกาศใช้รัฐธรรมนูญแห่งประเทศญี่ปุ่น
พระบรมวงศานุวงศ์
ตามกฎมนเทียรบาลของราชวงศ์ญี่ปุ่น ปี ค.ศ. 1947 ในราชวงศ์จะมีการเรียงลำดับโปเจียมจากสูงสูงไปต่ำสุด เช่น สมเด็จพระจักรพรรดิ, สมเด็จพระจักรพรรดินี , สมเด็จพระราชชนนีพันปีหลวง , สมเด็จพระราชอัยยิกา , มกุฎราชกุมาร และมกุฎราชกุมารี เป็นต้น
หลังการล้มล้างพระบรมวงศานุวงศ์ 11 สาขา เพื่อความอยู่รอดของราชวงศ์ในปี ค.ศ. 1947 ทำให้มีการสืบราชสมบัติในสายของจักรพรรดิไทโช เฉพาะฝ่ายหน้า (พระบรมวงศานุวงศ์ชาย) และลูกหลานที่เป็นชายเท่านั้น แต่ส่วนของฝ่ายใน (พระบรมวงศานุวงศ์หญิง) จะไม่มีสิทธิในการสืบราชสมบัติทั้งที่ไม่สมรสหรือสมรสแล้วรวมไปถึงลูกหลานที่เกิดจากฝ่ายในก็ไม่มีสิทธิในการสืบราชสมบัติเช่นเดียวกัน
อดีตพระบรมวงศานุวงศ์
ตามกฎมนเทียรบาลของญี่ปุ่น ค.ศ. 1947 หากพระบรมวงศานุวงศ์ฝ่ายในระดับ ไนชินโน หรือ โจ พระองค์ใดมีพระประสงค์จะเสกสมรสกับสามัญชน จะต้องมีการสละฐานันดรศักดิ์และออกจากการเป็นพระบรมวงศานุวงศ์ของราชวงศ์เสียก่อน ปัจจุบันมีอดีตเจ้าหญิงที่ยังดำรงพระชนม์ชีพอยู่ ได้แก่
พงศาวลี
พงศาวลีสมาชิกพระราชวงศ์ญี่ปุ่นในปัจจุบัน ตัวหนา คือเจ้านายที่ยังทรงพระชนม์ และ ตัวเอียง คือเจ้าหญิงที่กราบบังคมทูลลาออกจากฐานันดรศักดิ์แห่งพระราชวงศ์เพื่อทรงเสกสมรส
ฐานันดรศักดิ์
ชินโนที่เป็นลูกของจักรพรรดิ บุตรจะยังคงได้ฐานันดรเป็น ชินโน หรือ ไนชินโน แต่สำหรับชินโนที่เป็นหลานของจักรพรรดิ บุตรได้ฐานันดรเป็น โอ หรือ โจ อาทิ เจ้าชายทากาฮิโตะ มิกาซาโนมิยะ ทรงเป็นพระเจ้าลูกยาเธอในจักรพรรดิไทโช ดังนั้นพระบุตรจะยังคงได้เป็น ชินโน และ ไนชินโน แต่เมื่อมาถึงรุ่นลูกของเจ้ามิกาซะ คือ เจ้าชายโทโมฮิโตะแห่งมิกาซะ กับ เจ้าชายโนริฮิโตะ เจ้าทากามาโดะ ทั้งสองพระองค์เป็นหลานปู่ในจักรพรรดิไทโช ดังนั้นพระธิดาของทั้งสองพระองค์จึงได้ฐานันดรเป็น โจ
พระบรมวงศ์บางองค์อาจได้รับบรรดาศักดิ์ "มิยะ" (宮 เจ้าสืบตระกูล) จากองค์จักรพรรดิ ซึ่งเป็นบรรดาศักดิ์ในระบบขุนนางที่เรียกว่า คาโซกุ พระบรมวงศ์ที่มียศนี้จะมีราชทินนามต่อท้าย และบรรดาลูกหลานก็จะได้สืบยศนี้ต่อไปไม่สิ้นสุดที่ฐานันดรขั้น โอ
สกุลราชนิกุล
นี่คือเหล่าราชนิกุลที่ไม่ได้ถูกนับว่าเป็นราชวงศ์
รณิดา เตชสิทธิ์
รณิดา เตชสิทธิ์ (เกิด 10 พฤศจิกายน พ.ศ. 2539) ชื่อเล่น พรีม เป็นนักแสดงหญิงลูกครึ่งไทย-จีน-อิตาลี มีผลงานสร้างชื่อจากละครซีรีส์ชุด สุภาพบุรุษจุฑาเทพ ตอน คุณชายธราธร (2556) และ สามี (2556) ซึ่งทั้งสองเรื่องแสดงคู่กับพระเอกคู่ขวัญ วรินทร ปัญหกาญจน์
ประวัติ
รณิดา เตชสิทธิ์ เป็นลูกครึ่งจีน-อิตาลี สัญชาติไทย บิดาชื่อ วิตโตริโอ โมริดดา เป็นชาวอิตาลี มารดาชื่อ นางปราณี เตชสิทธิ์ เป็นชาวจีน มาพักอาศัยอยู่ที่ประเทศไทย ปัจจุบันถือสัญชาติไทย พรีมมีพี่ชาย 1 คนชื่อ จอห์นนี่ เตชสิทธิ์ รณิดาเกิดที่ประเทศไทย ซึ่งรณิดาอยู่ประเทศไทยได้เพียง 1 ปี เพราะบิดาพาครอบครัวย้ายไปอยู่ที่ กรุงโรม ประเทศอิตาลี รณิดาจึงใช้ชีวิตอยู่ที่ประเทศอิตาลีจนอายุ 11 ปี จึงกลับมาประเทศไทยอีกครั้ง เป็นการถาวร
เมื่ออายุ 12 ปี รณิดาไปเล่นสงกรานต์กับญาติแถวแยกวังหิน ขากลับมาแวะซื้อของที่ห้างฟู้ดแลนด์ รามอินทรา ซึ่งได้เจอกับคุณพลอยและคุณแพร (ผู้จัดการส่วนตัว)  จึงชักชวนเข้าสู่วงการบันเทิง
ผลงานชิ้นแรกเป็นนางเอกมิวสิควีดีโอ เหวี่ยงก็รัก ของนภัทร อินทร์ใจเอื้อ ต่อมาจึงมีผลงานละครทางช่อง 3 เริ่มจาก แม่ยายที่รัก คู่กับ ชาคริต แย้มนาม เป็นเรื่องแรก จากนั้นจึงเป็นหนึ่งในนางเอกซีรีส์ชุด สุภาพบุรุษจุฑาเทพ โดยแสดงคู่กับพระเอกคู่ขวัญ วรินทร ปัญหกาญจน์ ตามด้วยละครเรื่อง สามี คู่กับพระเอกคนเดียวกัน จากนั้นก็มีผลงานละครตามมาอีกหลายเรื่อง
รณิดาพูดได้มากถึง 4 ภาษา คือ ไทย, อังกฤษ, อิตาลี, และสเปน อีกทั้งยังมีความสามารถพิเศษที่หลากหลาย อาทิ Ballet, Jazz Dance, Latin Dance, Classic Guitar และ Clarinet
ทางหลวงแผ่นดินหมายเลข 112
ทางหลวงแผ่นดินหมายเลข 112 หรือ ทางเลี่ยงเมืองกำแพงเพชร เป็นถนนแอสฟัลต์คอนกรีตขนาด 4 ช่องจราจรไป-กลับ และ 2 ช่องจราจรในช่วงแยกทุ่งเศรษฐีและแยกทางหลวงแผ่นดินหมายเลข 1084 ระยะทางรวม 13.064 กิโลเมตร เดิมสายทางนี้เป็นส่วนหนึ่งของทางหลวงแผ่นดินหมายเลข 1 (ช่วงเลี่ยงเมืองด้านใต้) และทางหลวงแผ่นดินหมายเลข 115 (ช่วงเลี่ยงเมืองด้านเหนือ) ซึ่งในอดีตรหัสทางหลวงแผ่นดินหมายเลขนี้เคยใช้กำหนดในช่วง วังทอง-บ้านเขาทราย ระยะทาง 82 กิโลเมตร ปัจจุบันเป็นส่วนหนึ่งของทางหลวงแผ่นดินหมายเลข 11
โพฮัง สตีลเลอส์
สโมสรฟุตบอลโปฮังสตีลเลอส์ (FC 포항 스틸러스) เป็นสโมสรฟุตบอลอาชีพในประเทศเกาหลีใต้ เล่นอยู่ในเคลีก ตั้งอยู่ที่เมืองโพฮัง จังหวัดจังหวัดคย็องซังเหนือ ต่อตั้งขึ้นเมื่อปี พ.ศ. 2516 โดยมีชื่อเดิมว่า POSCO (Pohang Iron and Steel Company) ซึ่งเป็นทีมของบริษัทเหล็กและเหล็กกล้าโปฮัง เปลี่ยนเป็นชื่อในปัจจุบัน เมื่อปี พ.ศ. 2527 เป็นหนึ่งในสโมสรที่ประสบความสำเร็จทีมหนึ่งในเกาหลีใต้
มลรัฐ (คำศัพท์)
ต่อมา "ประกาศสำนักนายกรัฐมนตรี และประกาศราชบัณฑิตยสถาน เรื่องกำหนดชื่อประเทศ ดินแดน เขตการปกครอง และเมืองหลวง พ.ศ. 2544" ได้กำหนดให้ใช้ "มลรัฐ" สำหรับสหรัฐเมริกาเท่านั้น ในขณะที่คำว่า "มลรัฐ" ไม่เคยบรรจุในพจนานุกรม ฉบับราชบัณฑิตยสถาน ฉบับใด ๆ
มีการสันนิษฐานว่า คำว่า "มลรัฐ" อาจบัญญัติขึ้นเพื่อป้องกันความสับสน กับคำว่า "รัฐ" ซึ่งในทางรัฐศาสตร์อาจหมายถึง ดินแดนอันมีอำนาจอธิปไตยโดยอิสระของตนเอง และยังมีผู้อธิบายว่า "มลรัฐ" นั้นน่าจะมาจากคำว่า "มัลลรัฐ" (मल्ल रट्ठ) ซึ่งเป็นรัฐในประวัติศาสตร์อินเดียที่มีการปกครองแบบสหพันธรัฐ เมื่อมีปัญหาก็มาปรึกษากันในสภา ในการศึกษาประวัติศาสตร์การเมืองของสหรัฐอเมริกาใหม่ ๆ คงเห็นว่า สหรัฐอเมริกาประกอบด้วยรัฐต่าง ๆ คล้ายกับมัลลรัฐ จึงนำมาใช้เรียกเขตการปกครองของสหรัฐอเมริกา และภายหลังได้ลด ล ลงเสียตัวหนึ่ง
คำว่า "มลรัฐ" ปัจจุบันมีประกาศราชบัณฑิตยสถานให้เลิกใช้แล้ว ให้เหตุผลว่า
ทางหลวงแผ่นดินหมายเลข 362
ทางหลวงแผ่นดินหมายเลข 362 หรือ ถนนวงแหวนรอบเมืองสระบุรี เป็นเส้นทางคมนาคมในจังหวัดสระบุรีเพื่อหลีกเลี่ยงปัญหาการจราจรในอำเภอเมืองสระบุรี ก่อสร้างเสร็จสมบูรณ์เมื่อปี พ.ศ. 2551 เริ่มต้นที่ถนนพหลโยธินข้ามทางรถไฟสายตะวันออกเฉียงเหนือและตัดกับทางหลวงแผ่นดินหมายเลข 3041 จากนั้นข้ามแม่น้ำป่าสักจากนั้นตัดถนนพหลโยธิน และข้ามแม่น้ำป่าสักและทางรถไฟสายตะวันออกเฉียงเหนือ จากนั้นตัดกับถนนมิตรภาพบริเวณทางแยกต่างระดับตลิ่งชัน แล้วลงไปทิศใต้เชื่อมกับถนนพหลโยธิน กิโลเมตรที่ 99 ที่อำเภอเมืองสระบุรี จังหวัดสระบุรี
เดิมทางเลี่ยงเมืองสระบุรีถูกกำหนดเป็นทางหลวงแผ่นดินหมายเลข 1 รวมระยะทาง 33 กิโลเมตร เป็นถนนขนาด 4-6 ช่องจราจรตลอดสาย เป็นวงแหวนปลายเปิด เนื่องจากวงแหวนช่วงใต้กับวงแหวนช่วงตะวันตกไม่เชื่อมต่อกัน โดยวงแหวนตะวันตกและใต้มีระยะห่างกัน 4 กิโลเมตร
ในปัจจุบัน ทางเลี่ยงเมืองสระบุรีด้านตะวันออก กำลังมีการก่อสร้างทางหลวงพิเศษหมายเลข 6 ช่วง บางปะอิน-สระบุรี-นครราชสีมา โดยแนวก่อสร้างเริ่มต้นที่ทางแยกต่างระดับพระพุทธฉาย จนถึงบริเวณทางโค้งไปทางทิศตะวันออกเฉียงเหนือ ของตำบลหนองปลาไหล รวมระยะทางที่ก่อสร้าง ประมาณ 6.3 กิโลเมตร
ประเทศกาตาร์ในเอเชียนเกมส์ 2010
ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศกาตาร์ ส่งนักกีฬา 318 คน เพื่อแข่งขัน 25 กีฬา ผลการแข่งขันครั้งนี้ประเทศกาตาร์ได้รับ 4 เหรียญทอง 5 เหรียญเงิน และ 7 เหรียญทองแดง รวมทั้งหมด 16 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
127 โจแฮนนา
127 Johanna เป็นดาวเคราะห์น้อยในแถบดาวเคราะห์น้อย
อะบูดาวูด
อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี (أبو داود سليمان بن الأشعث الأزدي السجستاني) มักเป็นที่รู้จักกันในชื่อ อะบูดาวูด เป็นนักปราชญ์ชาวเปอร์เซียที่สะสมฮะดีษ โดยที่หนังสือ ซุนันอะบูดาวูด ของเขาอยู่ในลำดับที่สามของหกชุดสะสมฮะดีษที่ดีของชาวมุสลิมนิกายซุนนี
ประวัติ
อะบูดาวูดถือกำเนิดในซิสถาน, ซึ่งอยู่ทางตะวันออกของประเทศอิหร่าน และเสียชีวิตในปีค.ศ.889 ที่เมืองบัสเราะฮ์. นักวิชาการบางคนกล่าวว่าอะบูดาวูดเกิดในแคว้นบาโลชิสถาน (ปัจจุบันคือส่วนของอิหร่านกับปากีสถาน) แล้วย้ายไปที่คุรอซาน. มีหลักฐานว่าเขาเดินทางไปประเทศอิรัก, อียิปต์, ซีเรีย, แคว้นฮิญาซ, ติฮามะฮ์, นิชาปูร และเมิร์ฟ เพื่อเก็บข้อมูลฮะดีษที่เขาคิดว่าดี นั่นทำให้จำนวนฮะดีษที่มีทั้งหมด 500,000 รายงาน จึงเหลือแค่ 4,800 รายงานในหนังสือฮะดีษของเขา
ผลงาน
เขาแต่งหนังสือทั้งหมด 21 เล่ม หนังสือบางเล่ม เป็นหนังสือที่สำคัญ เช่น:
กลุ่มอาการมาร์แฟน
กลุ่มอาการมาร์แฟน (Marfan syndrome) เป็นโรคทางพันธุกรรมที่เกี่ยวข้องกับเนื้อเยื่อเกี่ยวพัน ผู้ป่วยมักมีรูปร่างผอมสูง มีแขน ขา นิ้วมือและนิ้วเท้ายาว รวมถึงมีอาการกระดูกสันหลังคดและมีข้อต่อที่ยืดได้มากกว่าปกติ อาการแทรกซ้อนที่เป็นอันตรายของกลุ่มอาการนี้ได้แก่ลิ้นหัวใจไมทรัลหย่อนและท่อเลือดแดงโป่งพอง
กลุ่มอาการมาร์แฟนเป็นความผิดปกติของออโตโซมลักษณะเด่น โดย 75% เกิดจากการถ่ายทอดทางพันธุกรรม ส่วน 25% เกิดจากการกลายพันธุ์ของยีนที่สร้างไฟบริลลิน ไกลโคโปรตีนที่สำคัญในการสร้างเส้นใยอีลาสติกในเนื้อเยื่อเกี่ยวพัน การวินิจฉัยส่วนมากจะอิงจากเกณฑ์ของเกนต์ (Ghent criteria)
ยังไม่พบวิธีการรักษากลุ่มอาการมาร์แฟนให้หายขาด แต่ผู้ป่วยมีการคาดหมายคงชีพปกติหากได้รับการดูแลอย่างเหมาะสม การรักษามักใช้ยาเบตาบล็อกเกอร์ แคลเซียมแชนแนลบล็อกเกอร์หรือสารยับยั้งเอซีอีในการป้องกันความผิดปกติของหลอดเลือดหัวใจ รวมถึงการผ่าตัดลิ้นหัวใจ
ประมาณ 1 ใน 5,000 ถึง 10,000 คนจะป่วยเป็นกลุ่มอาการมาร์แฟน อัตราการพบในเพศชายและหญิงมีเท่ากัน กลุ่มอาการมาร์แฟนตั้งชื่อตามอ็องตวน มาร์ฟอง กุมารแพทย์ชาวฝรั่งเศสที่บรรยายถึงกลุ่มอาการนี้เป็นครั้งแรกในปี ค.ศ. 1896
นักกีฬากับมาร์แฟน
เนื่องจากผู้ที่เป็นกลุ่มอาการมาร์แฟนจะมีรูปร่างสูง ทำให้หลายคนได้ฝึกฝนเป็นนักกีฬา โดยเฉพาะบาสเก็ตบอลและวอลเลย์บอล ซึ่งจะเป็นอันตรายอย่างมากหากไม่ได้รับการวินิจฉัยอย่างทันท่วงที เพราะการออกกำลังกายหนักสำหรับผู้ที่เป็นกลุ่มอาการมาร์แฟนจะมีโอกาสทำให้ เลนส์ตาหลุด ข้อหลุด หัวใจเต้นเร็วมากเกิดการโป่งพองของหลอดเลือดแดงใหญ่มากจนเกิดการเซาะของเลือดในผนังหลอดเลือด
วอลเลย์บอลหญิงเวิลด์คัพ 2011
วอลเลย์บอลหญิงเวิลด์คัพ 2011 เป็นการแข่งขันวอลเลย์บอลหญิง จำนวน 12 ทีม เพื่อคัดเลือก 3 ทีมที่ดีที่สุดเข้าแข่งขันวอลเลย์บอลหญิงในโอลิมปิกฤดูร้อน 2012 ที่กรุงลอนดอน สหราชอาณาจักร ทีมที่ชนะเลิศจะได้คะแนนสะสมในอันดับโลก 100 คะแนน ซึ่งทีมที่ชนะเลิศในการแข่งขันครั้งนี้คือ อิตาลี
การคัดเลือก
12 ทีมที่ผ่านการคัดเลือกเข้ามาเล่นในรายการนี้ มาจาก:
การแข่งขัน
การแข่งขันครั้งนี้จะแบ่งออกเป็น 2 กลุ่ม กลุ่มละ 6 ทีม
รอบที่ 1 + 2 (30 แมตช์, 5 วัน): แข่งขันกับทีมที่อยู่กลุ่มเดียวกัน
รอบที่ 3 + 4 (36 แมตช์, 6 วัน): แข่งขันกับทีมที่อยู่อีกกลุ่มหนึ่ง
ทรูมันนี่
ทรูมันนี่ (TrueMoney) เป็นบริษัทผู้ให้บริการทางการเงินในเอเชียตะวันออกเฉียงใต้ โดยให้บริการในไทย กัมพูชา เมียนมาร์ เวียดนาม ฟิลิปปินส์ และอินโดนีเซีย บริษัทก่อตั้งขึ้นเมื่อปี พ.ศ. 2546 และประกาศเป็นพันธมิตรกับบริษัท Ant Financial Services Group ในปี พ.ศ. 2559 โดยมีผลิตภัณฑ์หลักคือ ทรูมันนี่ วอลเล็ต ซึ่งเป็นแอปพลิเคชันชำระเงินผ่านช่องทางอิเล็กทรอนิกส์ที่มียอดผู้ใช้ในไทยมากกว่า 10 ล้านราย
คณะบริหารธุรกิจ วิทยาลัยบัณฑิตเอเซีย
คณะบริหารธุรกิจ วิทยาลัยบัณฑิตเอเซีย (Faculty of Business Administration, College of Asian Scholars) เป็น คณะวิชา สังกัดวิทยาลัยบัณฑิตเอเซีย เริ่มดำเนินการจัดการเรียนการสอนตั้งแต่ปีการศึกษา 2545
องค์การพิทักษ์สยาม
องค์การพิทักษ์สยาม (ชื่อย่อ: อพส.; Protect Siam Organization, Pitak Siam group) เป็นกลุ่มเคลื่อนไหวของการเมืองภาคประชาชนที่รวมตัวกัน มีจุดมุ่งหมายเพื่อขับไล่รัฐบาลยิ่งลักษณ์ ในปี พ.ศ. 2555 และ ปฏิวัติประเทศไทยให้เป็นระบอบเผด็จการทหารภายใต้ราชาธิปไตย
องค์การพิทักษ์สยามเปิดตัวขึ้นในวันที่ 16 มิถุนายน พ.ศ. 2555 ที่ท้องสนามหลวง โดยมี พลเอก บุญเลิศ แก้วประสิทธิ์ (เสธ.อ้าย) ประธานศิษย์เก่าโรงเรียนเตรียมทหาร (ตท.) เป็นประธาน มีจุดมุ่งหมายเพื่อที่จะขับไล่รัฐบาลยิ่งลักษณ์ ชินวัตรให้พ้นจากตำแหน่ง โดยมีเหตุผลหลัก คือ รัฐบาลปล่อยปละละเลยให้มีการจาบจ้วงล่วงละเมิดสถาบันพระมหากษัตริย์ รวมไปถึงการบริหารงานที่ผิดพลาดของรัฐบาล เป็นต้น
สมาชิกและแนวร่วมส่วนใหญ่ก็เป็นบุคคลเดิมที่เคยเข้าร่วมการชุมนุมขับไล่พันตำรวจโท ทักษิณ ชินวัตร ในปี พ.ศ. 2549 และการชุมนุมของพันธมิตรประชาชนเพื่อประชาธิปไตย พ.ศ. 2551 จากภาคีเครือข่ายเดิมที่เคยเคลื่อนไหวในลักษณะเช่นนี้มาก่อนแล้ว เช่น พันธมิตรประชาชนเพื่อประชาธิปไตย (พธม.), กลุ่มสันติอโศก และเครือข่ายพลเมืองอาสาปกป้องแผ่นดิน (กลุ่มเสื้อหลากสี) ได้แก่ พลเรือเอก ชัย สุวรรณภาพ อดีตรองผู้บัญชาการทหารสูงสุด เป็นรองประธาน, นายสมพจน์ ปิยะอุย นักธุรกิจ เป็นรองประธาน, พลเอก ณัฐชัย เพิ่มทรัพย์ อดีตประธานเสนาธิการประจำตัวผู้บัญชาการทหารสูงสุด เป็นรองประธาน และพลอากาศโท วัชระ ฤทธาคนี เป็นโฆษก
มีแนวร่วมคนสำคัญ เช่น นายแพทย์ตุลย์ สิทธิสมวงศ์, นาวาอากาศตรี ประสงค์ สุ่นศิริ, พลเอก ปฐมพงษ์ เกษรศุกร์, พลเรือเอก พะจุณณ์ ตามประทีป, ศาสตราจารย์ ดร.ปราโมทย์ นาครทรรพ, นายไพศาล พืชมงคล, สมณะโพธิรักษ์ นายไทกร พลสุวรรณ, นายอธิวัฒน์ บุญชาติ, นายสุนทร รักษ์รงค์ เป็นต้น
พลเอก บุญเลิศ ได้กล่าวถึงเป้าหมายขององค์การพิทักษ์สยามว่า ต้องการ "แช่แข็งประเทศเป็นเวลา 5 ปี" หมายถึง การที่จะให้นักการเมืองหรือภาคการเมืองต่าง ๆ หยุดเคลื่อนไหวเป็นระยะเวลาประมาณ 5 ปี เพื่อที่จะปฏิรูปเปลี่ยนแปลงประเทศ
องค์การพิทักษ์สยาม เป็นองค์การที่สนับสนุนแนวทางการปกครองแบบระบอบเผด็จการทหาร และ ต่อต้านประชาธิปไตย
ประวัติการชุมนุม
องค์การพิทักษ์สยาม ได้ชุมนุมเคลื่อนไหวครั้งใหญ่ครั้งแรก เมื่อวันอาทิตย์ที่ 28 ตุลาคม พ.ศ. 2555 ที่ราชตฤณมัยสมาคมแห่งประเทศไทย ในพระบรมราชูปถัมภ์ หรือสนามม้านางเลิ้ง โดยเป็นการชุมนุมในรูปแบบตั้งอยู่กับที่ ไม่มีการเคลื่อนไหวไปไหน มีการปราศรัยสลับกับการแสดงดนตรี จนกระทั่งได้เวลาเลิกประมาณ 20.00 น. มีผู้เข้าร่วมประมาณ 30,000 คน
จากความสำเร็จในการชุมนุมครั้งนี้ พล.อ. บุญเลิศ ได้ขยายผลไปสู่การชุมนุมใหญ่ครั้งที่สอง โดยให้เป็นไปในลักษณะเป็นการชุมนุมใหญ่แบบไม่ยืดเยื้อ วันเดียวจบ โดยตั้งเป้าผู้ชุมนุมไว้ที่ 1 ล้านคน จากนั้นจะนำผู้ชุมนุมไปสู่หน้าทำเนียบรัฐบาล แล้วเรียกร้องให้รัฐบาลลาออก ถ้าหากผู้ชุมนุมได้จำนวนไม่เป็นไปตามเป้า ก็จะยุติการชุมนุม และทางตัว พล.อ. บุญเลิศ ก็จะไม่กลับมารับหน้าที่นี้อีก
ซึ่งการชุมนุมใหญ่ครั้งที่สอง เกิดขึ้นในวันเสาร์ที่ 24 พฤศจิกายน พ.ศ. 2555 ที่ลานพระบรมรูปทรงม้า เริ่มต้นในเวลา 09.00 น. ซึ่งทางรัฐบาล โดย น.ส. ยิ่งลักษณ์ นายกรัฐมนตรีได้ประกาศพระราชบัญญัติความมั่นคง (พ.ร.บ. ความมั่นคง) ขึ้นในวันที่ 23 พฤศจิกายน เพียงหนึ่งวันก่อนการชุมนุม โดยกำหนดพื้นที่เป็นบริเวณรอบ ๆ ที่ชุมนุม รวมถึงทำเนียบรัฐบาล มีการปิดการจราจรของถนนรวม 5 เส้นทาง รวมถึงการตรวจตราอย่างเข้มงวดตามเส้นทางหลักจากต่างจังหวัดภูมิภาคต่าง ๆ ที่มุ่งหน้าเข้าสู่กรุงเทพมหานครด้วย โดยใช้กำลังของเจ้าหน้าที่ตำรวจเป็นกำลังหลัก
ในวันที่ 24 พฤศจิกายน ก่อนถึงเวลา 09.00 น. ซึ่งเป็นเวลานัดหมาย กลุ่มผู้ชุมนุมบางส่วนก็ได้เดินทางมาถึงถนนราชดำเนิน ช่วงบริเวณสะพานมัฆวานรังสรรค์แล้ว แต่มิอาจไปต่อได้ เนื่องจากติดที่ขวางกั้นซึ่งเป็นแท่งปูนแบร์ริเออร์ และรั้วลวดหนาม โดยเจ้าหน้าที่ตำรวจ และในเวลาประมาณ 08.45 น. ก็เกิดการปะทะกันระหว่างเจ้าหน้าที่ตำรวจกับผู้ชุมนุม เมื่อผู้ชุมนุมบางส่วนได้พยายามฝ่าที่กั้นเข้าไปด้วยรถบรรทุก 6 ล้อ เจ้าหน้าที่ตำรวจใช้แก๊สน้ำตาในการปราบปราม ทำให้มีผู้ได้รับบาดเจ็บ ในส่วนของทางกลุ่มผู้ชุมนุมที่ลานพระบรมรูปฯ ก็ได้ทราบถึงเหตุการณ์ที่สะพานมัฆวานฯแล้ว แต่ก็ยังไม่อาจเข้าไปให้การช่วยเหลือได้แต่อย่างใด
จนกระทั่งถึงเวลาประมาณ 14.00 น. นายอธิวัฒน์ บุญชาติ ประกาศเตรียมความพร้อมบนเวทีได้มีการปะทะกันอีกรอบที่แยกสวนมิสกวัน เมื่อทางกลุ่มผู้ชุมนุม ที่นำโดย สมณะจากกลุ่มสันติอโศก ได้ปะทะกับทางเจ้าหน้าที่ตำรวจ โดยมีการใช้แก๊สน้ำตา เพื่อที่จะเข้าไปช่วยเหลือกลุ่มผู้ชุมที่สะพานมัฆวานฯ ให้เข้ามายังพื้นที่บริเวณลานพระบรมรูปฯได้ ซึ่งทาง พล.อ. บุญเลิศ ได้ขึ้นเวทีประกาศขอสู้ตาย
ทั้งนี้มีการเปิดเผยว่า เหตุที่ไม่ประสบความสำเร็จในการชุมนุม เกิดจากเหตุที่กลุ่มการเมืองเดิมที่เคยเคลื่อนไหวต่อต้าน พ.ต.ท. ทักษิณ ชินวัตร และพรรคพวก มาก่อน อย่างกลุ่มพันธมิตรฯ ก็มิได้ให้การสนับสนุนในเรื่องจำนวนคนอย่างมากพอ รวมถึงเกิดความขัดแย้งกันเองในกลุ่มด้วย ทำให้จำนวนผู้ชุมนุมไม่ถึงเป้าหมายอย่างที่ตั้งไว้
กองทัพประชาชนโค่นระบอบทักษิณ
โดยมีการชุมนุมขึ้นที่หน้าสวนลุมพินีบริเวณลานพระบรมราชานุสาวรีย์รัชกาลที่ 6 ใกล้แยกศาลาแดง ในวันอาทิตย์ที่ 4 สิงหาคม พ.ศ. 2556 ร่วมด้วยกองทัพธรรมของคณะสันติอโศก ต่อมาก็ได้ย้ายเข้าไปในสวนลุมพินีไม่ห่างจากประตูทางเข้าทางฝั่งนี้ เพื่อความปลอดภัย
ต่อมาในวันจันทร์ที่ 7 ตุลาคม พ.ศ. 2556 เวลา 15.00 น. ก็ได้ยกระดับการชุมนุมเคลื่อนย้ายผู้ชุมนุมบางส่วนและแกนนำปิดล้อมทำเนียบรัฐบาล ทางรัฐบาลได้ประกาศพระราชบัญญัติความมั่นคงฯ ครอบคลุมพื้นที่เขตป้อมปราบศัตรูพ่าย, เขตพระนคร และเขตดุสิต ตั้งแต่วันที่ 9-18 ตุลาคม แต่ทางผู้ชุมนุมและแกนนำก็ยังไม่ยุติการชุมนุม จนเมื่อถึงวันที่ 10 ตุลาคม ปีเดียวกัน ทางเจ้าหน้าที่ตำรวจได้เสริมกำลังเข้ามาล้อมรอบที่ชุมนุมจนมีปริมาณมากกว่าผู้ชุมนุม โดยปิดมิให้มีการเข้าและปิดไม่ให้แม้แต่การส่งอาหารและน้ำ รวมถึงห้องน้ำเข้าไปได้สู่ที่ชุมนุม และได้เข้าเจรจากับแกนนำขอให้ยุติการชุมนุมไปก่อน จนกระทั่ง หลี่ เค่อเฉียง นายกรัฐมนตรีจีนที่จะเยือนประเทศไทยระหว่างวันที่ 11-13 ตุลาคม จะเสร็จสิ้นภารกิจ โดยให้สัญญาว่าจะไม่มีการดำเนินคดีกับผู้ชุมนุม และจะยินยอมให้กลับมาชุมนุม ณ หน้าทำเนียบรัฐบาลได้อีกครั้ง ทางแกนนำจึงมีมติที่จะถอนที่ชุมนุมกลับไปยังสวนลุมพินี แต่ทว่าก็มีผู้ชุมนุมบางส่วนที่ไม่ยินยอมและเดินทางไปชุมนุมต่อ ณ แยกอุรุพงษ์ ซึ่งเป็นพื้นที่เขตราชเทวี นอกพื้นที่การประกาศ พ.ร.บ.ความมั่นคง โดยกลุ่มนี้ได้ใช้ชื่อว่า เครือข่ายนักศึกษาประชาชนปฏิรูปประเทศไทย (คปท.) โดยแกนนำเป็นคณะนักศึกษามหาวิทยาลัยรามคำแหงแห่งองค์การนักศึกษารามคำแหง และนายนิติธร ล้ำเหลือ ทนายความแห่งสภาทนายความ พร้อมได้ปฏิเสธว่าไม่ได้มีพรรคการเมืองใดหนุนหลังรวมทั้งไม่ได้มีความขัดแย้งกับ กปท.ด้วย และในคืนวันเดียวกันเวลาประมาณ 02.00 น. ก็มีผู้โยนระเบิดเพลงลงมาจากทางด่วนอุรุพงษ์ 4 ลูก มีผู้ได้รับบาดเจ็บ 2 คน
วิกฤตการณ์การเมืองไทย พ.ศ. 2556–2557
ในช่วงวิกฤตการณ์การเมืองไทย พ.ศ. 2556–2557 กปท.ก็ได้เข้าร่วมชุมนุมร่วมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) พร้อมกับแนวร่วมกลุ่มอื่น ๆ โดยมีสถานที่ชุมนุมปักหลักอยู่ที่เชิงสะพานผ่านฟ้าลีลาศ หน้าแยกผ่านฟ้าลีลาศ  และในวันที่ 13 มกราคม พ.ศ. 2557 ที่กลุ่มแนวร่วมทั้งหมดจัดชุมนุมแบบปิดการจราจรตามทางแยกสำคัญ ๆ ต่าง ๆ ในพื้นที่กรุงเทพมหานคร กปท.ก็ได้ชุมนุมคู่ขนานโดยทำการปิดสะพานพระราม 8 ด้วย
ในวันที่ 18 กุมภาพันธ์ ปีเดียวกัน ได้มีการปะทะกับเจ้าหน้าที่ตำรวจที่เข้ามาขอคืนพื้นที่การชุมนุม ที่สะพานผ่านฟ้าลีลาศ ผลจากการปะทะกันส่งผลให้มีผู้ชุมนุมเสียชีวิต 3 ราย เจ้าหน้าที่ตำรวจเสียชีวิต 1 ราย และบาดเจ็บทั้งหมด 64 ราย
ต่อมาในวันที่ 14 พฤษภาคม ปีเดียวกัน จากการชุมนุม ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย  โดยมีรายชื่อแกนนำ กปท. เป็นผู้ต้องหารวมอยู่ด้วย
ประเทศเบลเยียมในโอลิมปิกฤดูร้อน 1900
ประเทศเบลเยียม เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติเบลเยียมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 78 คน ใน 11 ชนิดกีฬา ผลการแข่งขันครั้งนี้ประเทศเบลเยียมได้รับเหรียญรางวัลแบ่งเป็น 5 เหรียญทอง 5 เหรียญเงิน และ 5 เหรียญทองแดง รวมทั้งหมด 15 เหรียญ
กรีฑา
ผลการแข่งขันดังนี้ :
สายนิกโก
สายนิกโก (日光線 (Nikkō-sen)) เป็นเส้นทางรถไฟของบริษัทรถไฟญี่ปุ่นตะวันออก จากสถานีรถไฟอุตสึโนมิยะ ถึงสถานีรถไฟนิกโก ในจังหวัดโทจิงิ
เอ็นมิกซ์
เอ็นมิกซ์ (Nmixx เขียนด้วยตัวใหญ่ทั้งหมด; รู้จักก่อนหน้าในชื่อ เจวายพีเอ็น JYPn) เป็นเกิร์ลกรุปเกาหลีใต้ที่ก่อตั้งโดย SQU4D ซึ่งเป็นแผนกหนึ่งของเจวายพีเอนเตอร์เทนเมนต์ วงประกอบด้วยสมาชิกหกคน ได้แก่ ลิลลี, แฮวอน, ซอลยุน, แพอี, จีอู และกยูจิน วงเปิดตัวเมื่อวันที่ 22 กุมภาพันธ์ ค.ศ. 2022 ด้วยซิงเกิลอัลบั้ม Ad Mare เดิมวงมีเจ็ดคน จินนีออกจากวงเมื่อวันที่ 9 ธันวาคม ค.ศ. 2022 ด้วยเหตุผลส่วนตัว
ชื่อ
ชื่อกลุ่ม เอ็นมิกซ์ Nmixx เป็นคำที่ประกอบด้วยตัวอักษร "N" ซึ่งหมายถึง ตอนนี้ ใหม่ ใกล้ และคำว่า "mix" ซึ่งเป็นสัญลักษณ์ของการรวมกันและความหลากหลาย โดยให้ความหมายว่า "การผสมผสานที่ดีที่สุดสำหรับยุคใหม่"
2021–ปัจจุบัน: แนะนำวง, เปิดตัวด้วย Ad Mare, Entwurf, จินนีออกจากวง และ Expérgo
เมื่อวันที่ 9 กรกฎาคม 2021 เจวายพีเอนเตอร์เทนเมนต์ ประกาศว่าเกิร์ลกรุปวงใหม่จะเปิดตัวในเดือนกุมภาพันธ์ 2022 เป็นครั้งแรกนับตั้งแต่อิดจี ในปี 2019 ตั้งแต่วันที่ 16 กรกฎาคมถึง 25 กรกฎาคม เจวายพีเอนเตอร์เทนเมนต์ได้เปิดให้สั่งจองล่วงหน้าสำหรับแพ็กเกจเปิดตัวของวงรุ่นลิมิเต็ดในชื่อ Blind Package ซึ่งรวมถึงอัลบั้มเปิดตัวของวงและเนื้อหาเกี่ยวกับอัลบั้ม สมาชิกถูกเปิดเผยผ่านวิดีโอเต้นและเพลงคัฟเวอร์ต่าง ๆ ตั้งแต่วันที่ 6 สิงหาคม ถึง 19 พฤศจิกายน (จินนี, จีอู, กยูจิน, ซอลยุน, แพอี, แฮวอน และลิลลี ตามลำดับ)
วันที่ 26 มกราคม 2022 เจวายพีเอนเตอร์เทนเมนต์ได้ประกาศชื่อวงว่า เอ็นมิกซ์ (Nmixx) จากนั้นจึงเรียกอย่างไม่แน่นอนว่า เจวายพีเอ็น (JYPn) วันที่ 2 กุมภาพันธ์ มีการประกาศว่าวงจะเปิดตัวในวันที่ 22 กุมภาพันธ์ ด้วยการเปิดตัวของ Ad Mare วันที่ 18 กุมภาพันธ์ 2022 เจวายพีเอนเตอร์เทนเมนต์ได้ประกาศว่างานโชว์เคสเปิดตัวของวงซึ่งเดิมกำหนดไว้สำหรับวันที่ 22 กุมภาพันธ์ จะถูกเลื่อนออกไปเป็นวันที่ 1 มีนาคม เนื่องจากแพอีมีผลตรวจโควิด-19 เป็นบวก เอ็นมิกซ์ร่วมมือกับ Gabby's Dollhouse ของดรีมเวิกส์แอนิเมชันเพื่อปล่อยเพลง "Hey Gabby!" เวอร์ชั่นเกาหลี ควบคู่กับเพลง B-side "Sprinkle Party" ในวันที่ 2 พฤษภาคม พวกเธอยังเข้าร่วมในโครงการ Project Ribbon's Summer Vacation ร่วมกับฟรอมิสไนน์และโอมายเกิร์ลพันฮานา เพื่อคัฟเวอร์เพลง "Kiss" ของเรนโบว์ จากอีพี Gossip Girl ที่เปิดตัวในปี 2009 โดยปล่อยเพลงเมื่อวันที่ 31 กรกฎาคม วันที่ 19 กันยายน 2022 เอ็นมิกซ์ได้ออกซิงเกิลอัลบั้มที่สอง Entwurf พร้อมกับซิงเกิลหลัก "Dice" กลุ่มได้ปล่อยซิงเกิลแรก "Intermixxion" และเพลงคริสต์มาสเพลงแรกในชื่อ "Funky Glitter Christmas" เมื่อวันที่ 23 พฤศจิกายน วันที่ 9 ธันวาคม 2022 เจวายพีเอนเตอร์เทนเมนต์ประกาศว่าจินนีออกจากเอ็นมิกซ์และยุติสัญญาของเธอเนื่องจากเหตุผลส่วนตัว และกลุ่มจะดำเนินต่อไปในฐานะกลุ่มที่มีสมาชิก 6 คน
วันที่ 20 มีนาคม 2023 เอ็นมิกซ์ปล่อยอีพีชุดแรกในชื่อ Expérgo พร้อมกับเพลงไตเติล "Love Me Like This" พวกเธอจะเริ่มทัวร์ในชื่อ "Nice to MIXX You Showcase Tour" ทั้งหมด 13 วันทั่วสหรัฐและเอเชีย โดยเริ่มในเดือนพฤษภาคม
วันที่ 11 กรกฎาคม 2023 เอ็นมิกซ์จะปล่อยซิงเกิลอัลบั้มชุดที่สาม A Midsummer Nmixx's Dream ซึ่งประกอบด้วย 4 เพลง รวมถึงเพลงไตเติล "Party O'Clock" ที่เขียนและแต่งโดยพัก จิน-ย็อง และเพลง B-side "Roller Coaster"
พระเจ้าอมานุลเลาะห์
พระเจ้าอมานุลเลาะห์ หรือ อมานุลลอหฺ ข่าน (Amanullah; ภาษาปาทาน, ภาษาเปอร์เซีย, ภาษาอูรดู, ภาษาอาหรับ: أمان الله خان) เป็นพระมหากษัตริย์แห่งอัฟกานิสถาน ครองราชย์ระหว่างปี พ.ศ. 2462–2472 ทรงมีบทบาทในการทำให้อัฟกานิสถานได้รับเอกราชโดยสมบูรณ์จากอังกฤษ ในปี พ.ศ. 2462 และปฏิรูปประเทศอย่างรวดเร็วจนทำให้เกิดจลาจลภายในประเทศ จึงถูกบีบให้สละราชบัลลังก์ในที่สุด
พระองค์พระราชสมภพเมื่อ พ.ศ. 2435 เป็นพระโอรสของพระเจ้าฮาบีบุลเลาะห์เมื่อพระราชบิดาถูกปลงพระชนม์ในปี พ.ศ. 2462 พระองค์ทรงเป็นข้าหลวงแห่งกรุงคาบูลและสามารถเจรจาให้กลุ่มชนชั้นนำในอัฟกานิสถานมาสนับสนุนให้พระองค์ครองราชย์ได้สำเร็จ นอกจากนั้น พระองค์ยังดำเนินนโยบายแข็งกร้าวกับอังกฤษ และได้ประกาศญิฮาดกับอังกฤษในเดือนพฤษภาคม พ.ศ. 2462 แม้จะไม่สามารถเอาชนะอังกฤษได้อย่างเด็ดขาด แต่ก็นำไปสู่การลงนามในสนธิสัญญาราวัลปินดี ที่ยอมให้อัฟกานิสถานมีเอกราชโดยสมบูรณ์ นอกจากนั้น พระองค์ยังทำสนธิสัญญากับรัสเซีย อิหร่าน และตุรกี รัสเซียในสมัยเลนินให้การสนับสนุนอัฟกานิสถานมาก และได้ลงนามในสนธิสัญญากับรัสเซียเพื่อรับรองความเป็นเอกราชของรัฐบูคาราทางใต้ของรัสเซีย ต่อมาใน พ.ศ. 2465 รัสเซียที่เปลี่ยนมาเป็นสหภาพโซเวียต ได้ส่งกองทัพเข้ายึดครองรัฐบูคารา และพยายามเผยแพร่ลัทธิคอมมิวนิสต์ในอัฟกานิสถาน ทำให้เกิดความขัดแย้งกัน พระองค์จึงหันไปเป็นมิตรกับเยอรมัน อิตาลี ฝรั่งเศส ญี่ปุ่นเพื่อถ่วงดุลกับโซเวียต
พระองค์เป็นผู้ริเริ่มพระราชทานรัฐธรรมนูญฉบับแรกของอัฟกานิสถาน ใน พ.ศ. 2465 ซึ่งมีลักษณะคล้ายของจักรวรรดิออตโตมัน เปลี่ยนการเก็บภาษีจากการเก็บเป็นผลผลิตทางการเกษตรมาเป็นเงินสด ยกเลิกการสวมผ้าคลุมหน้าสตรีตามแบบศาสนาอิสลาม แต่การปฏิรูปของพระองค์ได้รับการต่อต้านจากประชาชนที่เห็นว่าพระองค์ก้าวก่ายงานของผู้นำศาสนา มีการจัดตั้งขบวนการปุซตุนเพื่อต่อต้านพระองค์ แต่สามารถปราบได้ใน พ.ศ. 2467 แต่ไม่สามารถหยุดการก่อกบฏได้ เมื่อเกิดการกบฏในช่วง พ.ศ. 2471 พระองค์จึงถูกขับไล่ออกจากราชบัลลังก์และลี้ภัยไปยังกันดะฮาร์เมื่อ 14 มกราคม พ.ศ. 2471
กลุ่มกบฏที่มีบาเจะห์ ชิกโกหรือ ฮาบิบุลลอห์ กาลากานีเป็นผู้นำเข้ายึดกรุงคาบูล แล้วตั้งตนเป็นเจ้าผู้ครองอัฟกานิสถาน ยกเลิกการปฏิรูปของพระเจ้าอมานุลเลาะห์ พระเจ้าอมานุลเลาะห์ได้รวบรวมกำลังที่กันดะฮาร์ และยกทัพไปยังกัซนี แต่ไม่ได้รับการสนับสนุนจากประชาชน โดยพระญาติของพระองค์คือ นาดีร ข่าน ได้ปราบปรามกลุ่มของกาลากานีและขึ้นครองราชย์เมื่อ 13 ตุลาคม พ.ศ. 2472 พระเจ้าอมานุลเลาะห์จึงตัดสินใจลี้ภัยการเมืองไปยังบริติชอินเดีย จากนั้นจึงเสด็จไปยังอิตาลี จนสิ้นพระชนม์ที่สวิตเซอร์แลนด์เมื่อ 26 เมษายน พ.ศ. 2503 พระศพของพระองค์ถูกนำกลับมายังอัฟกานิสถานและฝังไว้ทางตะวันออกของจาลาลาบัด
ไคริ เซน
คาโอริ โฮซาโกะ (宝迫 香織 (Hōsako Kaori), เกิด 23 กันยายน ค.ศ. 1988)  นักมวยปล้ำอาชีพและนักแสดงชาวญี่ปุ่นที่ได้เซ็นสัญญากับWWEภายใต้ชื่อ ไคริ เซน Kairi Sane (カイリ・セイン)
เดิมรู้จักกันดีในชื่อสังเวียนก่อนหน้านี้ ไคริ โฮโจ Kairi Hojo (宝城 カイリ) เธอได้เปิดตัวขึ้นปล้ำในเดือนมกราคม 2012 ที่สมาคมWorld Wonder Ring Stardom ในช่วงห้าปีเธอเป็นแชมป์ World of Stardom Champion 1สมัย, Goddess of Stardom Champion 3สมัย และArtist of Stardom Champion 4สมัย, นอกจากนี้ยังชนะ 5★Star GP ปี 2015 และ Goddesses of Stardom Tag League ปี 2016 เธอออกจาก Stardom ในเดือนมิถุนายน 2017 หลังจากเซ็นสัญญาสามปีกับ WWE ในเดือนกันยายนเธอได้เป็นผู้ชนะทัวร์นาเมนต์ Mae Young Classic ครั้งแรก  และได้เข้าร่วมสังกัด NXT เป็นแชมป์ NXT Women's Championship
ในปี 2016 Dave Meltzer ของ Wrestling Observer Newsletter เรียกโฮโจและเพื่อนร่วมงานของเธอใน Stardom อย่าง Io Shirai และMayu Iwatani เป็น "สามนักมวยปล้ำที่ดีที่สุดในโลก"
ทางหลวงแผ่นดินหมายเลข 332
ทางหลวงแผ่นดินหมายเลข 332 สายสัตหีบ - สำนักท้อน มีชื่อเรียกเป็นหลักว่า ถนนเลี่ยงเมืองสัตหีบ เป็นทางหลวงแผ่นดินในอำเภอสัตหีบ จังหวัดชลบุรี ในปัจจุบันเป็นถนนขนาด 4-6 ช่องจราจรไป-กลับตลอดสาย โดยเริ่มจากแยกเจ ตัดกับถนนสุขุมวิท (กม.ที่ 169+169) หน้าทางเข้ากรมสรรพาวุธทหารเรือ ในตำบลบางเสร่ อำเภอสัตหีบ จังหวัดชลบุรี ผ่านทางแยกเกษมพล ตัดกับทางหลวงแผ่นดินหมายเลข 331 ในตำบลพลูตาหลวง แล้วไปสิ้นสุดที่แยกสนามบินอู่ตะเภา ตัดกับถนนสุขุมวิท (กม.ที่ 189+095) ในตำบลพลา อำเภอบ้านฉาง จังหวัดระยอง รวมระยะทาง 14.487 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 2 และ แขวงทางหลวงระยอง
ประเทศอิรักในโอลิมปิกเยาวชนฤดูร้อน 2010
ว่ายน้ำ
ผลการแข่งขันดังนี้ :
เขตจอมทอง
จอมทอง เป็นหนึ่งในห้าสิบเขตของกรุงเทพมหานคร เป็นแหล่งที่อยู่อาศัยหนาแน่นมากแห่งหนึ่งทางทิศตะวันตกของกรุงเทพมหานคร
ที่ตั้งและอาณาเขต
เขตจอมทองตั้งอยู่บริเวณทางฝั่งตะวันตกของแม่น้ำเจ้าพระยาหรือฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ประวัติศาสตร์
บริเวณเขตจอมทองเดิมเป็นพื้นที่ทางทิศตะวันออกเฉียงเหนือของอำเภอบางขุนเทียน จังหวัดธนบุรี ซึ่งบริเวณนี้ต่อมามีชุมชนหนาแน่นและมีความเจริญขึ้นเนื่องจากเป็นที่ตั้งที่ว่าการอำเภอ มีทั้งคลอง ถนน และเส้นทางรถไฟตัดผ่าน ทางราชการจึงได้จัดตั้งเทศบาลนครธนบุรีขึ้นใน พ.ศ. 2479 โดยให้ตำบลบางค้ออยู่ในท้องที่ด้วย และตั้งสุขาภิบาลบางขุนเทียนขึ้นในพื้นที่บางส่วนของตำบลบางขุนเทียนและตำบลบางมดใน พ.ศ. 2508 และ ตำบลจอมทอง ก็ได้รับการจัดตั้งขึ้นในเดือนมิถุนายน พ.ศ. 2513 โดยแบ่งพื้นที่ 11 หมู่บ้านทางตอนเหนือของตำบลบางมดออกมา
ต่อมาได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรี และเปลี่ยนเป็นกรุงเทพมหานคร ยกเลิกการเรียกชื่อตำบลและอำเภอแบบเดิม ตำบลจอมทองจึงได้รับการเปลี่ยนแปลงฐานะเป็น แขวงจอมทอง และอยู่ในเขตการปกครองของสำนักงานเขตบางขุนเทียน จนกระทั่งในวันที่ 9 พฤศจิกายน พ.ศ. 2532 จึงได้มีประกาศกระทรวงมหาดไทยจัดตั้ง เขตจอมทอง ขึ้น โดยแบ่งพื้นที่เขตบางขุนเทียนออกมา 4 แขวง